jkorsvik/nowiki_second_scrape_merged huggingface dataset:
Sommerkonsert i Holmenkollen

Sommerkonsert i Holmenkollen var en årlig utendørskonsert i Holmenkollen som ble arrangert av Oslo-Filharmonien i samarbeid med Skiforeningen og NRK mellom 1983 og 2002. Konsertene var inspirert av Nyttårskonserten i Wien, og ble TV-overført til en rekke land. 


== Historie ==
Idéen til sommerkonsertene i Holmenkollen kom fra Stein-Roger Bull, som da var prosjektsjef i NRK. Han ønsket å lage en konsert etter modell fra Nyttårskonserten i Wien, og hadde hatt idéen helt siden den vellykkede Ragnarock-festivalen i Holmenkollen i 1973. Det tok langt tid å overbevise ledelsen i NRK, men i 1983 fikk han endelig klarsignal fra progremdirektør Otto Nes: «Du får lov å prøve det ett år».  Orkesteret ble plassert på en spesialbygd scene ved enden av Besserudtjernet, og konserten ble avholdt etter Ta sjansen-konkurransen.
Første konsert gikk av stabelen 19. juni 1983 med Mariss Jansons som dirigent og Arve Tellefsen som fiolinsolist. Programmet dette året var helnorsk med musikk av Grieg, Sinding, Svendsen, Halvorsen, Tveitt og Hvoslef. Til tre av stykkene var det laget ballettinnslag av Kjersti Alveberg: til «Ingrids klage» og «I Dovregubbens hall» fra Griegs Peer Gynt og til «So stillt dai ror pao Glitrefjord» fra Tveitts Hundrad Hardingtonar frao Hardanger. Innslagene var spilt inn på forhånd og kun vist i TV-produksjonen. Ballettinnslagene ble en fast tradisjon på konsertene, enten live på en scene midt i Besserudtjernet eller tatt opp på forhånd og klippet inn i TV-sendingene. En del av sendingene hadde også innslag av folkedansere og folkemusikere, blant annet opptrådte Knut Buen tre ganger. 
Konsertene ble et utstillingsvindu for norsk natur, folkeliv og kultur, og i noen av konsertene ble det klippet inn spektakulære innslag. I konserten i 1984 var det for eksempel spilt inn en ballett på helikopterdekket til Statfjord B-plattformen til tonene av Griegs «Norske dans nr. 4». Og i konserten i 1993 var det et raftinginnslag fra Sjoavassdraget til musikk av Edward Elgar («The Wild Bears» fra The Wand of Youth - Suite nr. 2), hvor flåten til slutt endte opp i Besserudtjernet. Av kjente artister som deltok hører sopranen Kiri Te Kanawa og fiolinisten Isaac Stern. Konsertene var væravhengig, og to ganger ble konserten avlyst på grunn av dårlig vær.
I 2003 måtte sommerkonserten avlyses på grunn av Skiforeningens økonomiske situasjon. Skiforeningen hadde nemlig tapt 6-7 millioner kroner som følge av konkursen til Sponsor Service.


== Oversikt over konserter og medvirkende ==


== Referanser ==


== Eksterne kilder ==
En rekke av konsertene kan strømmes på NRKs nettside
Peter Jacob Barthold Coucheron

Peter Jacob Barthold Coucheron (1828–1912) var en norsk skoledirektør og kirkehistoriker.


== Liv ==
Han ble født i Kvam i Gudbrandsdalen som sønn av kaptein Otto Coucheron og Karen Dorothea Holm. I 1846 gikk han ut av Christiania katedralskole. Han tok teologisk embetseksamen i 1850 og ble året etter ansatt som lærer ved katedralskolen. I 1855 ble han adjunkt ved Trondheim katedralskole. Fra 1860 var han skoledirektør i Tromsø stift, og fra 1871 hadde han samme stilling i Bergen stift og fra 1876 i Christiania stift. Han ble i denne stillingen til han gikk av i 1907.


== Skoledirektør ==
Coucheron var den første skoledirektøren i Tromsø stift, hvor han hadde ansvaret for å gjennomføre kravene i den nye skoleloven av 1860. Han var på stadig reisefot i det store stiftet for å ha oppsyn med utdannelse av lærer, oppførelse av skolehus og lignende. I 1865 foretok han en studiereise til Skottland og Wales for å undersøke skolevesenet der. Han ble to ganger tilbudt stillingen som ekspedisjonssjef for skolevesenet i Kirkedepartementet, men takket nei.


== Kirkehistoriker ==
Omkring 1860 leverte Coucheron flere kirkehistoriske avhandlinger i Theologisk Tidsskrift omkring 1860. Avhandlingene handlet om emner fra norsk kirkehistorie fra 1500- til 1700-tallet. Andreas Brandrud mener disse arbeidene «røber baade flittige arkivstudier og betydelige anlæg for historisk forskning». Men Coucheron fortsatte ikke sine kirkehistoriske studier, da han ble opptatt med arbeidet for skoleverket.


== Referanser ==


== Litteratur ==
Andreas Brandrud: (no) Peter Jacob Barthold Coucheron i Norsk biografisk leksikon
Søster Lerche

Søster Lerche (1658-1723 eller 1729 ) var en dansk adelsdame og godseier, gift von Knuth.  
Hun fødtes i København i 1658 som datter av stiftsamtmann Cornelius Pedersen Lerche (1615-1681) og Anne Kirstine Friis (d. 1659). 19 år gammel giftet hun seg i 1677 med den mecklenburgske adelsmann, Eggert Christopher von Knuth (1643-1697). Ekteparet nøt kongelig gunst, og Knuth mottok høye poster og utmerkelser.


== Godseier ==
I 1681 kjøpte de godsene Årsmarke og Bandholmgaard på Lolland, mens de senere fikk hovedgårdene Binnitze, Maribo Ladegård samt flere kirker.I 1697 døde von Knuth, hvoretter enken overtok styret av godsene samt oppdragelse og anbringelse av de gjenlevende åtte barn. Hun levet et liv som en dygtig administrator av godsene, grunnla en skole, opprettet et hospital for fattige og var opptatt av sine festebønders interesser i rettssaker. Hun sørget også for at døtrene ble giftet inn i førende familier, mens sønnene fikk gode utdannelser. I 1714 fikk hun opprettet grevskapet Knuthenborg til sønnen Adam Christoph von Knuth.
Hun døde på Årsmarke og ble bisatt i Hunseby kirke. Hennes initialer og våpenskjold ses på gaver til kirken.


== Referanser ==
Norsk barsk metal

Norsk barsk metal er et musikkalbum med Black Debbath som ble utgitt 26. oktober 2018 på Duplex Records. Platen inneholder blant annet singelene «PILS!» og «1001-1002-1003».


== Sporliste ==
«Norsk barsk metal» (03:57)
«Tons of Rock» (04:58)
«PILS!» (03:22)
«Pappa lukter tusj» (02:51)
«Følelsesmessig Inkontinent» (06:06)
«1001-1002-1003» (03:26)
«Fuck All You Language Posers!» (04:15)
«Legg monarkiet ut på anbud!» (03:22)
«Anti-Tatt Norge» (00:40)
«Hele Norge roper ulv» (03:37)
«Etiske retningslinjer for tryllekunstnere» (04:31)


== Medvirkende ==


=== Black Debbath ===
Egil Hegerberg - vokal, bass, kor, låtskriver
Aslag Guttormsgaard - vokal, gitarer, kor, låtskriver
Lars Lønning - vokal, gitarer, kor, låtskriver
Ole Petter Andreassen - trommer, perkusjon, gitar, kor, låtskriver, miksing, tekniker, produsent


== Eksterne lenker ==
Black Debbaths nettsted
Duplex Records' nettsted
https://www.discogs.com/master/1444688-Black-Debbath-Norsk-Barsk-Metal
Torbjørn Bratt

Torbjørn Olavssøn Bratt (ca. 1502-1548) var en norsk adelsmann som ble den første biskop over Trondhjem stift etter reformasjonen i 1537. Han besatt bispesetet fra 1546-1548.


== Referanser ==
№ 23 Squadron RAF

№ 23 Squadron RAF er en skvadron i Royal Air Force (RAF), først opprettet 1. september 1915 som del av Royal Flying Corps, med Royal Aircraft Factory B.E.2.
Skvadronen har siden 2021 ansvar for romoperasjoner, herunder satellitter, underlagt UK Space Command. Avdelingsmottoet er Semper Aggressus.


== Referanser ==


== Eksterne lenker ==
(en) No. 23 Squadron RAF – kategori av bilder, video eller lyd på Commons
Luis Rafael Zarama Pasqualetto

Luis Rafael Zarama Pasqualetto (født 28. november 1958 i Pasto i Colombia) er en colombiansk-amerikansk katolsk prelat og biskop av Raleigh i Nord-Carolina.


== Liv og virke ==


=== Bakgrunn ===
Luis Rafael Zarama fikk det meste av sin presteutdannelse i Colombia, og emigrerte til USA i 1989. Han ble amerikansk borger i 2000.


=== Prest ===
Han ble presteviet 27. november 1993 for erkebispedømmet Atlanta.


=== Hjelkpebiskop i Atlanta ===
Den 27. juli 2009 utnevnte pave Benedikt XVI ham til titularbiskop av Bararus og til hjelpebiskop i Atlanta. Erkebiskopen av Atlanta, Wilton Daniel Gregory, bispeviet ham den 29. september samme år, medkonsekrerende var erkebiskopen av Oklahoma City, Eusebius Joseph Beltran, og den emeriterte erkebiskop av Atlanta, John Francis Donoghue.


=== Biskop av Raleigh ===
Pave Frans utnevnte ham den 5. juli 2017 til biskop av Raleigh. Han ble innført i dette embede den 29. august samme år.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Kardinal Gaetano de Lai (1853–1928) *1911
Kardinal Raffaele Carlo Rossi (1876–1948) *1920
Kardinal Amleto Giovanni Cicognani (1883–1973) *1933
Erkebiskop Paul John Hallinan (1911–1968) *1958
Kardinal Joseph Louis Bernardin (1928–1996) *1966
Kardinal Wilton Daniel Gregory (1947–) *1983
Biskop Luis Rafael Zarama Pasqualetto (1958–) *2009


== Referanser ==
Weekend (1998)

Weekend er en norsk action/thrillerfilm fra 1998 regissert av Erik Gustavson og skrevet av Gustavson sammen med Arne Berggren. Filmen handler om TK, spilt av Camilla Strøm-Henriksen, som i ruset tilstand kidnapper sin egen halvsøster i et forsøk på å få kontakt med sin far.For filmen ble Camilla Strøm-Henriksen nominert til Amandaprisen 1998, i klassen beste kvinnelige skuespiller.


== Handling ==
Therese har mistet sin fars kjærlighet, etter at tvilling-søsteren hennes døde i en drukningsulykke.
Men Therese, sammen med vennen Allan, kidnapper deretter datteren til farens nye kone.


== Skuespillere ==
Camilla Strøm-Henriksen: TK
Kim Kolstad: Allan
Kai Remlov: Kai Strand
Anne Marit Jacobsen: Grace
Per Jansen: Sitvald Bråthen
Thea Westby: Cecilie Strand


== Referanser ==


== Eksterne lenker ==
(en) Weekend på Internet Movie Database 
(no) Weekend hos Filmfront
Camillo Milli

Camillo Migliori, best kjent som Camillo Milli (født 1. august 1929 i Milano i Italia, død 20. januar 2022 i Genova) var en italiensk teater-, film- og fjernsynsskuespiller.


== Liv og virke ==
Camillo Milli begynte sitt teakervirke under Giorgio Strehler på Piccolo Teatro di Milano, der han debuterte 1951 og virkettil 1953. I 1960- og1970-årene arbeidet han intensivt med Luigi Squarzina på Teatro Stabile in Genoa, særlig med Carlo Goldoni-repertoaret.Milli var også karakterskuespiller i filmer, særlig i humoristiske roller, gjerne sammen med Paolo Villaggio. På fjernsyn ble han mest kjent som Ugo Monti iCanale 5 TV-serien CentoVetrine.Milli døde av covid-19-komplikasjoner i Genova den 20. januar 2022, i en alder av 92 år.


== Filomgrafi i utvalg ==


=== Kino ===
Ragazze d'oggi, regia di Luigi Zampa (1955)
La donna del giorno, regia di Citto Maselli (1956)
Souvenir d'Italie, regia di Antonio Pietrangeli (1957)
A due passi dal confine, regia di Gianni Vernuccio (1961)
Amore in 4 dimensioni, regia di Massimo Mida (1964)
Le bambole, regia di Mauro Bolognini (1965)
Il caso Mattei, regia di Francesco Rosi (1972)
Vogliamo i colonnelli, regia di Mario Monicelli (1973)
Partirono preti, tornarono... curati, regia di Bianco Manini (1973)
Il domestico, regia di Luigi Filippo D'Amico (1974)
Signore e signori, buonanotte, registi vari (1976)
In nome del Papa Re, regia di Luigi Magni (1977)
Fantozzi contro tutti, regia di Neri Parenti e Paolo Villaggio (1980)
La locandiera, regia di Paolo Cavara (1980)
Il marchese del Grillo, regia di Mario Monicelli (1981)
Sogni mostruosamente proibiti, regia di Neri Parenti (1982)
Fantozzi subisce ancora, regia di Neri Parenti (1983)
L'allenatore nel pallone, regia di Sergio Martino (1984)
Rimini Rimini, regia di Sergio Corbucci (1987)
Casa mia, casa mia..., regia di Neri Parenti (1988)
Ho vinto la lotteria di capodanno, regia di Neri Parenti (1989)
In nome del popolo sovrano, regia di Luigi Magni (1990)
I banchieri di Dio - Il caso Calvi, regia di Giuseppe Ferrara (2002)
Il lavoro, regia di Lorenzo De Nicola (2007) - cortometraggio
L'allenatore nel pallone 2, regia di Sergio Martino (2008)
Habemus Papam, regia di Nanni Moretti (2011)
La gente che sta bene, regia di Francesco Patierno (2014)
Si accettano miracoli, regia di Alessandro Siani (2015)


=== Fjernsyn ===
Fior di Hawaii, regia di Vito Molinari (1962)
Anno uno, regia di Roberto Rossellini – film TV (1974)
Il caso Graziosi, regia di Michele Massa – film TV (1981)
Don Tonino – serie TV, episodio Don Tonino e il terrore in prima pagina (1989)
Il ricatto, regia di Tonino Valerii e Ruggero Deodato – miniserie TV (1989)
Padre Pio, regia di Carlo Carlei – miniserie TV (2000)
CentoVetrine – serial TV (2001-2007)
Un passo dal cielo – serie TV, episodio 1x06 (2011)
L'ultimo papa re, regia di Luca Manfredi - miniserie TV (2013)
Un medico in famiglia 9 – serie TV (2014)


== Referanser ==


== Eksterne lenker ==
(en) Camillo Milli på Internet Movie Database 
(en) Camillo Milli hos The Movie Database 
(en) Camillo Milli hos Internet Broadway Database
Karel Loprais

Karel Loprais (født 4. mars 1949 i Ostrava i Tsjekkoslovakia, død 30. desember 2021 i Nový Jičín i Tsjekkia) var en tsjekkisk lastebils-rallyfører som har vunnet Paris-Dakar-rallyet seks ganger med lastebilsmerket Tatra, fortrinnsvis med modellen T815.
Loprais døde av covid-19 den 30. desember 2021, i en alder av 72 år på et sykehus i Nový Jičín.


== Seiere ==
Her følger seiersårene i Paris-Dakar:

2001 Paris-Dakar (Bilmodell:Tatra)
1999 Granada-Dakar (Bilmodell:Tatra)
1998 Paris-Granada-Dakar (Bilmodell:Tatra)
1995 Granada-Dakar (Bilmodell:Tatra)
1994 Paris-Dakar-Paris (Bilmodell:Tatra)
1988 Paris-Alger-Dakar (Bilmodell:Tatra)


== Referanser ==


== Eksterne lenker ==
(en) Offisielt nettsted 
(en) Karel Loprais – kategori av bilder, video eller lyd på Commons
Juraj Filas

Juraj Filas (født 5. mars 1955 i Košice i Tsjekkoslovakia, død 31. desember 2021) var en slovakisk komponist, lærer og sanger.
Filas studerte sang og komposisjon på musikkonservatoriet i Praha og ved akademiet for utøvende kunst hos Jiri Pauer og Jan Zdenek Bartos. Han skrev over 100 verker, blant annet seks symfonier, orkesterverker, kammermusikk, kantater, instrumentalverker for mange instrumenter og vokalverker. Filas var lærer i komposisjon ved akademiet for utøvende kunst. Han komponerte i en lyrisk melodisk stil, med inspirasjoner fra blant annet Ludwig van Beethoven, Giuseppe Verdi og Gustav Mahler.  Juraj Filas bodde i Praha.
Han døde av covid-19 den 31. desember 2021, i en alder av 66 år.


== Utvalgte verker ==
Symfoni nr. 1 De amorøse festligheyer" (1984) - for orkester
Symfoni nr. 2 Blusser opp for Kjærlighet (1985) - for orkester
Symfoni nr. 3 Eftermesse (1994) - for orkester
Symfoni nr. 4 En perfekt skapelse - for forteller, synthesizer og orkester
Kammersymfoni nr. 1 (1982) - for orkester
Kammersymfoni nr. 2 (1985) - for orkester


== Referanser ==


== Eksterne lenker ==
(en) Juraj Filas på MusicBrainz 
(en) om Juraj Filas på www.musicweb-international.com
Scrumleder

En scrumleder er et av de tre ansvarsområdene i scrum-rammeverket for prosjektledelse som er kjent fra utvikling av informasjonssystemer. Scrumlederen fungerer som en mentor for å hjelpe scrumteamet med å gjøre seg best mulig nytte av scrumrammeverket. Scrumteamet består av produkteieren, scrumlederen og utviklerne,


== Scrumlederen sitt ansvar ==
Ansvarlig for å forstå og anvende scrum i samsvar med Scrum Guide.
Ansvarlig for effektiviteten til scrumteamet
Fungerer som leder på nivået til scrumteamet
Støtter teamet i å utvide sin kompetanse innen tverrfaglighet og selvledelse
Fjerner hindringer som står i veien for scrumteamet
Bryr seg om produktiviteten og tidsfrister for scrumhendelser
Støtter produkteieren i effektiv styring av produktkøen
Leder implementeringen av scrummetodikk i hele organisasjonen


== Se også ==
Produkteier, rolle i scrum som representerer interessentene
Prosjektleder, daglig leder av et prosjekt på vegne av en prosjekteier
Prosjekteier (PRINCE2), rolle med overordnet ansvar for at prosjektet når sine mål og leverer de forventede gevinstene


== Referanser ==
12. serierunde i Bundesliga 2021/22

12. runde i Bundesliga 2021–2022 startet med Augsburg – Bayern München fredag 19. november 2021, hoveddelen av kampene ble spilt lørdag 20. november, mens runden ble avsluttet med Mainz 05 – Köln søndag 21. november.


== Kampfakta ==
Fredag 19. november

Lørdag 20. november

Søndag 21. november


== Referanser ==
Torgeir Sulheim

Torgeir Sulheim (1840–1925)var en norsk bonde og fjellfører. Han slektet opprinnelig fra Sulheim i Lom, men overtok i 1863 farsgården, Eide gård på Skjolden i Luster kommune. Torgeir Sulheim var sentral i tindebestigning i Jotunheimen, og var med på flere førstebestigninger. 15 år gammel, i 1855, førte Torgeir en gruppe turister på Galdhøpiggen, og dette ble dermed 2. bestigning av Norges høyeste fjell. Faren Steinar Sulheim, hadde 5 år tidligere vært med på 1. bestigningen. 
Torgeir ble etterhvert god venn med den engelske fjellpioneren William Cecil Slingsby.
I 1888 ble Torgeir bestyrer på Skogadalsbøen turisthytte. Han oppførte i 1890 den første ‘’Hytta på bandet’’, men den blåste ned samme året, og en ny steinhytte sto ferdig i 1894, som utgjør dagens hytte på Skagastølsbandet. 
Det var mange kjente folk og fjellfolk som fikk ly på gården til Torgeir, deriblant Henrik Ibsen da han gikk over Sognefjellet i 1862, og han førte dermed opp en hotellbygningen på gården sin i 1896. Denne bygningen står idag også, og har blitt brukt som kafé og overnatting av dagens eier av Eide gård.
I 1925 døde Torgeir Sulheim, og niesen Anna Rebni overtok gården.
Y’all

Y'all (pronounced  ) er et engelsk uttrykk som er et teleskopord kombinert av you fra det engelske ordet for du, deg eller dere, og all i betydningen alle. Meningen med uttrykket er dere alle og er et vanlig andreperson flertall pronomen i de sørlige statene i USA, selv om det også blir dukker opp i andre engelske språkkulturer. 
I de sørlige statene i USA legges gjerne Y'all til hilseformen Howdy, som «Howdy Y'all!», i betydningen «Hei, alle sammen», eller «Hvordan står det til, alle sammen».  


== Referanser ==
Říp

Říp (tsjekkisk: Hora Říp , tysk: Sankt Georgsberg, Georgsberg, Reif eller Raudnitzer Berg) er et 461 meter høyt enslig fjell i regionen Ústí nad Labem i Tsjekkia. Det ligger på venstre bredd av Labe (Elben), 6,5 kilometer sør for byen Roudnice nad Labem nær landsbyen Krabčice. Det legendariske fjellet var et katolsk pilegrimsmål i lang tid og har vært et tsjekkisk nasjonalt minnested siden 1848. Ifølge legenden var området rundt Říp stedet der de første tsjekkerne bosatte seg. Basaltfjellet, som reiser seg særpreget og hattelignende over den bøhmiske sletten, blir også populært omtalt som «osteklokken» på grunn av sin slående avrundede form. Det arrangeres en tradisjonell årlig bestigning av åsen på St. Georgsdagen.Navnet «Říp» stammer antagelig fra den gammelgermanske roten ríp- (ås).


== Legende ==
Ifølge en tradisjonell legende, først registrert av den tsjekkiske krønikeskriveren Cosmas av Prag på begynnelsen av 1100-tallet, var Říp stedet der de første slaverne, ledet av forfader Čech, slo seg ned. Ifølge Dalimilkrøniken fra 1310 besteg Čech og hans folk Říp. Han så på landskapet rundt og fortalte brødrene sine at de hadde nådd det lovede landet: «Vi har et land etter vår vilje, her vil alltid våre bord bugne, det er nok av ville dyr, fugler, fisker, bier og hardhet mot fiender.»
Landet ble oppkalt etter lederen. På 1500-tallet ble legenden gjenopplivet av Václav Hájek z Libočan, som hevdet at Čech ble gravlagt i den nærliggende landsbyen Ctiněves, og senere av Alois Jirásek i hans Staré pověsti české (Gamle bøhmiske legender) fra 1894.


== Bygninger ==
På toppen av åsen er det en romansk rotunde viet til Sankt Georg. Dette er en av de eldste bygningene i Tsjekkia. Denne nevnes for første gang i 1126, da Soběslav I, hertugen av Böhmen, beseiret den tyske kongen Lothar III. Til minne om seieren fikk han rotunden reparert og utvidet med det vestlige sirkulære tårnet. Rotundens nåværende utseende er et resultat av en puristisk rekonstruksjon i løpet av 1870-årene. Inne i rotunden finnes en steinskulptur av den tsjekkiske kunstneren Stanislav Hanzík – «Den gode hyrden» (1979) – som symboliserer ankomsten av tsjekkiske forfedre til landet og begynnelsen av tsjekkisk historie.
I nærheten av rotunden ligger en turisthytte som ble bygget i 1907 og fortsatt betjener reisende i dag. I samsvar med den patriotiske ånden fra den tiden, er en treplate montert på hytteveggen som sier: «Hva Mekka er for en muslim, er Říp for en tsjekker» (tsjekkisk: Co Mohamedu Mekka, til Čechu Říp).


== Referanser ==


== Eksterne lenker ==
(en) Říp – kategori av bilder, video eller lyd på Commons
Termitobra

Termitobra er en slekt av biller som hører til familien kortvinger.


== Utseende ==
Små, blanke, avlangt dråpeformede, gulbrune kortvinger. Føttene er fire-leddete, hos noen arter kan de være fem-leddete på bakbeina. Antennene er 9-11- leddete.


== Levevis ==
Disse små billene lever sammen med termitter i tuene deres.


== Utbredelse ==
Arte lever på Palau.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger, Aleocharinae Fleming, 1821
Stammen Termitohospitini Seevers, 1941
Understammen Hetairotermitina Seevers, 1957Slekten Termitobra Seevers, 1957
Termitobra perinthoides Seevers, 1957


== Referanser ==


== Kilder ==
Nettside om gruppen


== Eksterne lenker ==
(en) Termitobra i Global Biodiversity Information Facility 
Termitobra – detaljert informasjon på Wikispecies
Eutermitophila

Eutermitophila er en slekt av biller som hører til familien kortvinger.


== Utseende ==
Små (ca. 2 millimeter), halvblanke, avlangt dråpeformede, gulbrunlige kortvinger. Føttene er fire-leddete, hos noen arter kan de være fem-leddete på bakbeina. Antennene er 9-11- leddete.


== Levevis ==
Disse små billene lever sammen med termitter i undergruppen Nasutitermitinae (Termitidae) i tuene deres.


== Utbredelse ==
Slekten er vidt utbredt i Sørøst-Asia (Indonesia) og Oseania.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien småkortvinger, Aleocharinae Fleming, 1821
Stammen Termitonannini Fenyes, 1918
Understammen Perinthina
Slekten Eutermitophila Cameron, 1939
Eutermitophila aenigma (Kistner, 1972)
Eutermitophila alomai (Kistner, 1972)
Eutermitophila australiensis (Kistner, 1970)
Eutermitophila borealis Kistner, 1999
Eutermitophila fletcheri Cameron, 1939
Eutermitophila javana (Seevers, 1957)
Eutermitophila lengkongensis (Kistner, 1982)
Eutermitophila oshimaiensis Kistner, 1999
Eutermitophila palauensis (Seevers, 1957)
Eutermitophila philippinensis Kistner, 1999
Eutermitophila torresiensis Kistner, 1999


== Referanser ==


== Kilder ==
Nettside om gruppen


== Eksterne lenker ==
(en) Eutermitophila i Global Biodiversity Information Facility 
Eutermitophila – detaljert informasjon på Wikispecies
Reinåa kraftverk

Reinåa kraftverk er et vannkraftverk i Meråker kommune i Trøndelag.
Det er et elvekraftverk som utnytter et fall på 355 meter i Reinåa.
Installert effekt er 5,3 MW fra en peltonturbin. Årsproduksjon er 13,4 GWh.
Selskapet bak Clemens Kraftverk AS eier 65% av Meraker Kraft AS.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Clemens Kraft
Son Servera

Son Servera er en by og kommune i det østlige Spania, på øya Mallorca i provinsen Balearene. Kommunen har 11 835 innbyggere (2021).


== Referanser ==


== Eksterne lenker ==
Offisielt nettsted 
(en) Son Servera – kategori av bilder, video eller lyd på Commons